आरक्षक ने ब्लड देकर बचाई नवजात की जान
रायसेन| इन दिनों अापकी पुलिस अापके द्वार और फोन लगाओ, पुलिस बुलाओ जैसे नारे सुनाई देते हैं, वहीं कई जगह लिखे हुए भी दिखाई देते हैं। इनसे भी एक कदम आगे जाकर मंगलवार को कोतवाली में पदस्थ आरक्षक जितेंद्र यादव ने एक 15 दिन के नवजात बच्चे की जान अपना ब्लड देकर बचाई ।
घोटी गांव निवासी गीता बाई प|ी कैलाश ने अपने 15 दिन के नवजात को इलाज के लिए जिला अस्पातल में भर्ती कराया था। वहां डॉक्टरों ने उसे ब्लड की कमी बताई। जब नवजात के परिजन ब्लड बैंक पहुंचे तो वहां उन्हें ए प्लस ब्लड नहीं होने की बात कही गई। इससे उनके सामने नवजात को बचाने के लिए आवश्यक ब्लड जुटाना कठिन हो गया।
इसके बाद यह सूचना एसपी दीपक वर्मा के माध्यम से रायसेन एसडीओपी मंजीत सिंह चावला के पास पहुंची। उन्होंंने अपने स्तर ब्लड ग्रुप वाले व्यक्ति की तलाश की तो कोतवाली थाने में कार्यरत आरक्षक जितेंद्र यादव का नाम सामने आया।
ब्लड की थी कमी
एसएनसीयू प्रभारी डॉ. एएस राय ने बताया कि नवजात बच्चे में ब्लड की बहुत कमी थी, वहीं उसका वजन मात्र एक किलो चार सौ ग्राम था, इसलिए उसे ब्लड चढ़ाया जाना बहुत जरूरी हो गया था। आरक्षक जितेंद्र यादव के ब्लड से बच्चे को काफी राहत मिली है। वहीं आरक्षक जितेंद्र यादव का कहना है कि मेरे ब्लड से किसी का जीवन बच जाए, यह मेरी लिए खुशी की बात है।
आरक्षक जितेंद्र यादव
hin_Deva hin_Deva hin_Deva hin_Deva hin_Deva hin_Deva mar_Deva